# data[].attributes.body
https://bilalo5.wixsite.com/minhjemmeside

# data[].attributes.body
https://noobzinternational.wixsite.com/ideersamf

# data[].attributes.attachment_link.description
HÅNDEN PÅ HJERTET Farven blå Min Body fætter Min fætter er min fitness idol. Han har en muskuløs krop, som de fleste mænd drømmer om at opnå. Han har en meget bulkede, naturlig og symmetrisk atletisk krop. At have en muskuløs krop for en mand, har et symbolsk betydning - disciplin, selvlært, viljestærk og dominerende.

# data[].attributes.attachment_link.readable_text
De fleste mennesker, uanset hvor på kloden de bor, eller hvornår man spørger dem, vil sige, at det er vigtigt at leve et godt liv. Men hvad er dét? De fleste mennesker stræber efter lykken - men hvordan vi gør og hvad vi vil definere som lykke, er forskelligt...

Nu skal du læse lidt om lykke og lave nogle forskellige opgaver, der kan gøre dig lidt klogere på begrebet. Til sidst skal du selv ud at undersøge, hvad lykke egentlig er!

Husk derfor også at tage noter undervejs.

Aristoteles og lykken

Aristoteles var en græsk filosof. Sammen med Platon regnes han for den, der har haft størst indflydelse på den vestlige verdens tanker.

Aristoteles mente, at lykke er det højeste mål for mennesket. Det er altså det, vi alle sammen hele tiden stræber efter. At være lykkelig var for Aristoteles det samme som at være dydig. At være dydig vil sige, at man lever og opfører sig på en måde, som folk omkring en mener er den rigtige. Aristoteles mente, at egenskaber som at have viden, kunne beherske sig, være modig og have tålmodighed var vigtige, hvis man ville have et lykkeligt liv. Aristoteles mente nemlig, at man med disse egenskaber kan behandle andre godt - og dermed selv få det godt og blive lykkelig. Han mente også, at vi kun kan blive lykkelige sammen med andre mennesker. Ingen kan blive lykkelig helt alene.

Men lykken handler ikke kun om at være sammen med andre. Lykken er også at bruge sanserne og glædes over de oplevelser, de kan give os. Man kan også opnå lykke ved at træne og blive god til noget fx en sport. Ifølge Aristoteles kan man altså ikke blive lykkelig af at lave ingenting.

Undersøgelser fra nutiden viser, at Aristoteles ser ud til at have ret. Mennesker føler sig lykkelige, når de kan gøre ting, være aktive og være sammen med andre mennesker. Man kan også sige, at lykken er, når noget lykkes. Faktisk er ordet "lykke" i familie med "at lykkes". Selvom oplevelsen af, hvad der gør os lykkelige, er forskellig fra person til person, handler følelsen af lykke altid om, at noget går godt, og om at være glad både for sig selv og for andres selskab.

Kristendom

Lykke i kristendommen

I Bibelen beskrives menneskelig lykke både som jordnær og med et åndeligt og himmelsk perspektiv. Især i Bibelens første del, Det Gamle Testamente finder vi denne jordnære opfattelse af lykke. Men lykke har også et åndeligt og himmelsk perspektiv. Det kommer især frem i Det Nye Testamente.

Her er nogle uddrag fra Bibelen. Læs dem og besvar følgende spørgsmål:

1. Hvad menes der med de forskellige udsagn med henblik på begrebet lykke?

2. Er du enig i udsagnene? Hvilke?

3. Kan du drage paralleller mellem skabelsesberetningen fra første mosesbog til Aristoteles tankegang om lykke?

"Lykkelig den retfærdige! Ham går det godt, han skal nyde frugten af sine gerninger"

"Ensomheden er da også af det onde, og det trygge fællesskab med andre er lykken, som det hedder i skabelsesberetningen: Det er ikke godt for mennesket at være alene"

"Lykkelig den, der har sin glæde ved Herrens lov og grunder på hans lov dag og nat."

Hvad er lykke for dig?

Du skal nu finde papir og blyant. Nu skal du nemlig lave en brainstorm over, hvad lykke er for dig.

Tænk blandt andet over...
Hvem omkring dig gør dig lykkelig?
Har du interesser, der gør dig lykkelig?
Er lykken til at føle på?
Hvornår har du følt dig allermest lykkelig?

Med udgangspunkt i din brainstorm og alt det, du har læst, skal du nu definere, hvad lykke er for dig. Det skal være kort og præcist - lad dig inspirere af de Bibelske citater.

Gennemgå jeres citater i klassen og tal om dem.
Lærte du noget nyt om, hvad lykke også kan være?

Hvorfor er Danmark et af verdens lykkeligste lande?

'Verdens lykkelighedsrapport' er et globalt initiativ, der blev lanceret af FN i 2012. Rapporten har til formål at promovere lighed og tillid. Danmark har flere gange toppet listen - sidste gang i 2016.

Der findes mange forklaringer på, hvorfor Danmark er et af verdens lykkeligste lande.

En af dem er, at vi er et af verdens mest lige lande. En anden er, at vi er et af verdens rigeste lande. Det kan handle om vores velfærdsstat, der sikrer individet lige muligheder og en tryg hverdag. Lige så er Danmark også et af de lande, hvor der er stor politisk stabilitet og tiltro til, at der ikke er korruption. På samme måde har vi i Danmark en stor tiltro til vores nabo. Vi tror altså på andre mennesker.

Officielt bliver 'Verdens lykkelighedsrapport' baseret på seks konkrete faktorer:

Hvorfor tror du, at det lige netop er disse faktorer, der kan være med til at definere lykke? Tal med din sidemand.

Er lykken virkelig frihed?

En af faktorerne der bliver brugt er graden af friheden. Du ved allerede nu, at vi ikke havde nær så stor frihed engang, som vi har nu. Men hvad gør det ved os, at vi har så mange muligheder i dag?

Fart, flygtighed og flydende identitet er nok alt sammen noget, der præger din hverdag. Du lever nemlig i det senmoderne samfund. Og det senmoderne individ må være omstillingsparat i en verden, hvor man ikke længere kan forvente livslang kærlighed og fast arbejde. Men vi bryder også selv hele tiden op på jagt efter lykken - vi genovervejer os selv og vores valg på jagt efter at realisere vores autentiske selv. At træffe valg er med andre ord et vilkår i den senmoderne tilværelse, hvor individets egen selvrealisering nærmest er blevet en ny religion. Vi spinder fortællingen om os selv på blogs, med Instagram-billeder og Facebookopdateringer, og former vores krop i fitnesscentret. Fællesskaber og værdier er noget vi tilvælger og udskifter, i takt med at vi konstant genopfinder os selv - en ustabilitet og flygtighed som kan virke befriende, men som for nogen også kan virke som et smerteligt ansvar.

Sådan føles lykke...

Følelsen af glæde, lykke og overskud er ugørelig uden dopamin, serotonin, oxytocin og endorfiner. De fire stoffer udløses af komplicerede processer i hjernen, men hvad gør de forskellige stoffer?

Endorfiner er kroppens egen morfin. Den virker blandt andet smertedæmpende og udløses, når du er stresset eller presser dig selv ekstra hårdt fysisk som psykisk. Hvis du løber langt, og det begynder at værke i leddene, vil du mærke, at smerterne langsomt glider i baggrunden eller forsvinder igen. Det er endorfinerne, der gør miraklet. Endorfiner gør dig også glad, og du kan fremkalde dem, hvis du griner. Så glem ikke humoren i din dagligdag, men hvis der er for lidt at grine af i udgangspunktet, vil et kunstigt og konstrueret grin have den samme effekt på endorfinproduktionen som ægte latter. Hjernen er ikke så kræsen i den sammenhæng.Der findes også syntetiske endorfiner, bl.a. i chokolade. så grin dig til endorfiner og spis noget chokolade.

Serotonin er en neurotransmitter, der strømmer rundt i centralnervesystemet, når du føler dig værdsat og speciel. Sollys kan sætte gang i produktionen af D-vitamin og serotonin, og det kan være årsagen til, at humøret får et dyk i den mørke tid. For lave serotoninniveauer er blevet sat i forbindelse med depression, og der er da også serotonin i de omdiskuterede lykkepiller.

Der er heldigvis andre muligheder end piller, hvis du mangler serotonin og føler dig melankolsk eller depressiv. Som sagt kan lidt sollys gøre underværker, men du kan også tænke tilbage på lykkelige begivenheder, hvor du var glad og følte dig værdsat. Bearbejdning af den type glade minder vil sætte din serotoninproduktion i vejret, for hjernen kan ikke kende forskel på fortid og nutid i den proces. gode minder kan give serotoninen. så find gamle billeder frem!

Oxytocin kaldes også "kærlighedshormonet" eller "kramme-hormonet", fordi det udløses af kram og nærhed.Ifølge forskningen bør vi alle give og få mindst otte kram om dagen. Hormonet er væsentligt for vores evne til at skabe intime og venskabelige relationer. Hvis du savner oxytocin, skal du blot give eller modtage et kram. Hvis en ven giver dig en uventet gave, kan det også sætte gang i udskillelsen af oxytocin. så kram dig til oxytocin!

Dopamin
Dopamin er stoffet, der giver dig en følelse af velvære, når du sidder med en kop kaffe eller din foretrukne avis. Det er stoffet, der udskilles i hjernen, når du belønner dig selv. Hvis du har brug for et skud dopamin i hverdagen, skal du huske at lægge pauser ind. Hvis du f.eks. skal gøre hovedrent, kan det hjælpe at sætte delmål, så du efter stuen eller efter badeværelset planlægger en pause med eksempelvis en kop kaffe og et stykke sødt. Den ro og tilfredshed, du føler i kroppen, skyldes dopamin. Men pas på: Afhængighed af dopamin kan gøre det svært at bryde med dårlige vaner, såsom rygning eller overspisning. For hvis det føles så rart, kan det vel ikke være forkert, vel?

# data[].attributes.attachment_link.description
De fleste mennesker, uanset hvor på kloden de bor, eller hvornår man spørger dem, vil sige, at det er vigtigt at leve et godt liv. Men hvad er dét? De fleste mennesker stræber efter lykken - men hvordan vi gør og hvad vi vil definere som lykke, er forskelligt...